LIETUVOS RESPUBLIKOS VIDAUS REIKALŲ MINISTRas

ĮSAKYMAS

DĖL FINANSAVIMO SUMAŽINIMO ALYTAUS MIESTO SAVIVALDYBĖS ADMINISTRACIJOS PROJEKTUI NR. VP3-1.1-VRM-01-R-11-001, LIETUVOS RESPUBLIKOS VIDAUS REIKALŲ MINISTRO 2009 m. rugpjūčio 24 d. ĮSAKYMO Nr. 1V-462 „DĖL FINANSAVIMO SKYRIMO PROJEKTUI, FINANSUOJAMAM PAGAL 2007–2013 M. SANGLAUDOS SKATINIMO VEIKSMŲ PROGRAMOS 1 PRIORITETO „VIETINĖ IR URBANISTINĖ PLĖTRA, KULTŪROS PAVELDO IR GAMTOS IŠSAUGOJIMAS BEI PRITAIKYMAS TURIZMO PLĖTRAI“ ĮGYVENDINIMO PRIEMONĘ VP3-1.1-VRM-01-R „REGIONINIŲ EKONOMIKOS AUGIMO CENTRŲ PLĖTRA“ PAKEITIMO IR EUROPOS SĄJUNGOS FINANSINĖS PARAMOS ir BENDROJO FINANSAVIMO LĖŠŲ grąžinimo

2015 m. gegužės 25 d. Nr. 1V-419

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 198.2 ir 198.3 papunkčiais, Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.3 papunkčiais, 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, 14.2.2 papunkčiu, Metodinių pažeidimų tyrimo ir nustatymo rekomendacijų, patvirtintų Lietuvos Respublikos finansų ministro 2009 m. gegužės 29 d. įsakymu Nr. 1K-173 „Dėl Metodinių pažeidimų tyrimo ir nustatymo rekomendacijų patvirtinimo“, 28 punktu, atsižvelgdamas į viešosios įstaigos Centrinės projektų valdymo agentūros (toliau – Agentūra) direktoriaus 2015 m. kovo 19 d. įsakymą Nr. 2015/8-1-14 „Dėl pažeidimo projekte „Buvusio Alytaus eksperimentinio namų statybos kombinato ir Alytaus mėsos kombinato pramonės teritorijos infrastruktūros rekonstrukcija (Naujosios ir Pramonės g. pramonės zonų infrastruktūros sutvarkymas)“, projekto Nr. VP3-1.1-VRM-01-R-11-001“ (Agentūros direktoriaus 2015 m. balandžio 30 d. įsakymo Nr. 2015/8-1-21 redakcija), Agentūros parengtą Pažeidimo tyrimo išvadą Nr. VP3-1.1-VRM-01-R-11-001/IT01 ir joje nurodytas faktines pažeidimo tyrimo aplinkybes – Alytaus miesto savivaldybės administracija (toliau – Projekto vykdytojas), įgyvendindama projektą „Buvusio Alytaus eksperimentinio namų statybos kombinato ir Alytaus mėsos kombinato pramonės teritorijos infrastruktūros rekonstrukcija (Naujosios ir Pramonės g. pramonės zonų infrastruktūros sutvarkymas)“, projekto Nr. VP3-1.1-VRM-01-R-11-001 (toliau – Projektas), vykdydama viešuosius pirkimus, viršijo nustatytą supaprastintų pirkimų būdu galimų vykdyti pirkimų ribą bei neteisingai pasirinko pirkimo būdą, pažeidė Lietuvos Respublikos viešųjų pirkimų įstatymo 3 straipsnio 1 dalies ir 9 straipsnio 3 ir 6 dalių nuostatas, taip pat į Agentūros patvirtintą bendrą netinkamų finansuoti išlaidų sumą – 9 650,14 Eur (devynis tūkstančius šešis šimtus penkiasdešimt eurų 14 ct) bei į Agentūros siūlymą susigrąžinti Projekto vykdytojui išmokėtų lėšų dalį, išskaičiuojant ją iš Projekto vykdytojo teikiamuose mokėjimo prašymuose nurodytos sumos:

1. S u m a ž i n u Projekto vykdytojui Projektui įgyvendinti skirtą finansavimo lėšų sumą 6 333,11 Eur (šešiais tūkstančiais trimis šimtais trisdešimt trimis eurais 11 ct) ir nustatau naują Projektui skirtą finansavimo lėšų sumą – iki 3 014 750,36 Eur (trijų milijonų keturiolikos tūkstančių septynių šimtų penkiasdešimties eurų 36 ct) (iš jų: Europos Sąjungos lėšų dalis – 2 770 311,14 Eur (du milijonai septyni šimtai septyniasdešimt tūkstančių trys šimtai vienuolika eurų 14 ct) ir bendrojo finansavimo lėšų dalis – 244 439,22 Eur (du šimtai keturiasdešimt keturi tūkstančiai keturi šimtai trisdešimt devyni eurai 22 ct).

2. P a k e i č i u Lietuvos Respublikos vidaus reikalų ministro 2009 m. rugpjūčio 24 d. įsakymą Nr. 1V-462 „Dėl finansavimo skyrimo projektui, finansuojamam pagal 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonę VP3-1.1-VRM-01-R „Regioninių ekonomikos augimo centrų plėtra“ ir jį išdėstau nauja redakcija:

„LIETUVOS RESPUBLIKOS VIDAUS REIKALŲ MINISTRAS

ĮSAKYMAS

DĖL FINANSAVIMO SKYRIMO PROJEKTUI, FINANSUOJAMAM PAGAL 2007–2013 M. SANGLAUDOS SKATINIMO VEIKSMŲ PROGRAMOS 1 PRIORITETO „VIETINĖ IR URBANISTINĖ PLĖTRA, KULTŪROS PAVELDO IR GAMTOS IŠSAUGOJIMAS BEI PRITAIKYMAS TURIZMO PLĖTRAI“ ĮGYVENDINIMO PRIEMONĘ VP3-1.1-VRM-01-R „REGIONINIŲ EKONOMIKOS AUGIMO CENTRŲ PLĖTRA“

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 100 ir 101 punktais, 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonės VP3-1.1-VRM-01-R „Regioninių ekonomikos augimo centrų plėtra“ projektų finansavimo sąlygų aprašo, patvirtinto Lietuvos Respublikos vidaus reikalų ministro 2008 m. rugsėjo 29 d. įsakymu Nr. 1V-345 „Dėl 2007–2013 m. Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“ įgyvendinimo priemonės VP3-1.1-VRM-01-R „Regioninių ekonomikos augimo centrų plėtra“ projektų finansavimo sąlygų aprašo patvirtinimo“, 64 punktu ir atsižvelgdamas į Centrinės projektų valdymo agentūros 2009 m. rugpjūčio 3 d. projekto paraiškos Nr. VP3-1.1-VRM-01-R-11-001tinkamumo finansuoti vertinimo ataskaitą,

s k i r i u finansavimą regionų projektų planavimo būdu pateiktam Alytaus miesto savivaldybės administracijos projektui „Buvusio Alytaus eksperimentinio namų statybos kombinato ir Alytaus mėsos kombinato pramonės teritorijos infrastruktūros rekonstrukcija (Naujosios ir Pramonės g. pramonės zonų infrastruktūros sutvarkymas)“ (projekto kodas Nr. VP3-1.1-VRM-01-R-11-001) įgyvendinti – iki 3 014 750,36 Eur (trijų milijonų keturiolikos tūkstančių septynių šimtų penkiasdešimties eurų 36 ct) iš Vidaus reikalų ministerijos programos „Regionų plėtros ir Europos Sąjungos struktūrinės paramos programų įgyvendinimo užtikrinimas“ (programos kodas 03.03) pagal priemonę „Mažinti gyvenimo aplinkos ir kokybės skirtumus tarp pagrindinių ir likusių šalies miestų ir sudaryti prielaidas spartesnei ūkinės veiklos diversifikacijai kaimo vietovėse“ (priemonės kodas 01-01-02), finansuoti:

1. iš Europos Sąjungos lėšų (finansavimo šaltinio kodas 1.3.2.3.1) – iki 2 770 311,14 Eur (dviejų milijonų septynių šimtų septyniasdešimties tūkstančių trijų šimtų vienuolikos eurų 14 ct);

2. iš bendrojo finansavimo lėšų (finansavimo šaltinio kodas 1.2.2.3.1) – iki 244 439,22 Eur (dviejų šimtų keturiasdešimt keturių tūkstančių keturių šimtų trisdešimt devynių eurų 22 ct).“

3. N u s t a t a u:

3.1. grąžintiną Projekto vykdytojui išmokėtą lėšų dalį – 5 376,72 Eur (penkis tūkstančius tris šimtus septyniasdešimt šešis eurus 72 ct) (iš jų: Europos Sąjungos lėšų dalis – 4 940,77 Eur (keturi tūkstančiai devyni šimtai keturiasdešimt eurų 77 ct) ir bendrojo finansavimo lėšų dalis – 435,95 Eur (keturi šimtai trisdešimt penki eurai 95 ct), išskaičiuotiną iš Projekto vykdytojo Agentūrai teikiamuose mokėjimo prašymuose nurodytų sumų;

3.2. netinkamų finansuoti išlaidų dalį, išskaičiuotiną iš Projekto vykdytojo Agentūrai teikiamuose mokėjimo prašymuose nurodytų sumų – 956,39 Eur (devynis šimtus penkiasdešimt šešis eurus 39 ct) (iš jų: Europos Sąjungos lėšų dalis – 878,84 Eur (aštuoni šimtai septyniasdešimt aštuoni eurai 84 ct) ir bendrojo finansavimo lėšų dalis – 77,55 Eur (septyniasdešimt septyni eurai 55 ct) (toliau kartu su šio įsakymo 3.1 papunktyje nurodytomis lėšomis – grąžintinos lėšos);

3.3. Projekto vykdytojas per 90 dienų nuo šio įsakymo įsigaliojimo dienos privalo pateikti Agentūrai mokėjimo prašymą(-us) (jeigu toks(-ie) dar nėra pateiktas(-i), iš kurio(-ių) galima būtų išskaičiuoti šio įsakymo 3.1 ir 3.2 papunkčiuose nurodytas grąžintinas lėšas.

4. Šis įsakymas per vieną mėnesį gali būti skundžiamas Vyriausiajai administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Vidaus reikalų ministras	Saulius Skvernelis